Market Timing P.M. – บล.กสิกรไทย
Support : 1770, 1760 Resistance : 1780, 1795 SET เคลื่อ …
3 เม.ย. 2561

Support : 1770, 1760
Resistance : 1780, 1795
SET เคลื่อนไหวอยู่ระหว่าง 1769-1779 และปิดตลาดในช่วงเช้าที่ระดับ 1774.20 จุด ลดลง 8.08 จุด หรือ -0.45% ด้วยมูลค่าการซื้อขาย 3.21 หมื่นล้านบาท
บ่ายนี้ประเมิน SET น่าจะแกว่งตัวในกรอบระหว่างแนวรองรับที่ 1770 และแนวต้านที่ 1780 เนื่องจากวานนี้ SET มีการยกตัวเข้าใกล้แนวต้านบริเวณ 1785 จากนั้นจึงเกิดการถอยตัวลง หาแนวรองรับบริเวณ 1770 ขณะที่สัญญาณของ RSI ระดับชั่วโมง แกว่งตัวแถวเขต 50% ไม่สะท้อนทิศทางที่ชัดเจนมากนัก อย่างไรก็ตาม คาดว่าการแกว่งตัวรอบนี้ น่าจะเป็นการแกว่งตัวเพื่อขึ้นต่อเข้าหาระดับแนวต้านที่ 1795
TVO ราคาถอยตัวลงมาทดสอบขอบล่างของช่องขนาน ก่อนยกตัวกลับขึ้นมาแกว่งตัวสร้างฐานเหนือกลุ่มค่าเฉลี่ยที่เรียงตัวในเชิงบวก ล่าสุดราคามีการยกตัวขึ้น อีกทั้งสัญญาณของ MACD เริ่มยกตัวขึ้นเหนือ Signal line สร้างโอกาสที่ราคาจะยกตัวเข้าทดสอบขอบบนของช่องขนาน แนะซื้อเก็งกำไร โดยมีเป้าหมายการทำกำไรที่บริเวณ 37 และ 38.5 ขณะที่ใช้การถอยตัวหลุด 34 เป็นแนว stop loss